Γεγονότα Αυγούστου 2012

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Αύγουστο του 2012, συνοδευόμενα από τις πηγές μέσω των οποίων μεταδόθηκαν. 

## 1η Αυγούστου
;Οικονομία
*Επανέρχεται το ηλεκτρικό ρεύμα στην Ινδία έπειτα από το μπλακάουτ του περασμένου μήνα, που είχε ως αποτέλεσμα να μείνουν 600 εκατ. άνθρωποι χωρίς ηλεκτρικό. (AFP διά France 24)
*Η Saudi Aramco κατατάσσεται από το *[[Forbes]]* ως πρώτη στον κόσμο στον κατάλογο με τις 25 μεγαλύτερες εταιρείες πετρελαίου. (Global Financial Network)

;Καταστροφές
*Ο τυφώνας Σάολα κατευθύνεται προς την Ταϊβάν και από καταρρακτώδεις βροχές χάνουν τη ζωή τους τουλάχιστον 12 άτομα στις Φιλιππίνες, με 154.000 να είναι άστεγα. (''The Washington Post'') 

;Πολιτική
*Υποκύπτει στα εγκαύματά του στο νοσοκομείο και δεύτερος Ισραηλινός που αυτοπυρπολήθηκε σε ένδειξη διαμαρτυρίας για τις οικονομικές δυσκολίες στο Τελ Αβίβ. (Reuters) 

;Αθλητισμός
*Θερινοί Ολυμπιακοί Αγώνες 2012: Η Παγκόσμια Ομοσπονδία Αντιπτέρισης κατηγορεί 8 αθλήτριες του διπλού από την Κίνα, τη Νότια Κορέα και την Ινδονησία ότι "δεν προσπάθησαν όσο μπορούσαν για να κερδίσουν τα παιχνίδια τους". (BBC)

## 2 Αυγούστου
;Πόλεμος και συγκρούσεις
*Εμφύλιος πόλεμος στη Συρία:
**Αποκαλύπτεται από κυβερνητική πηγή των ΗΠΑ ότι ο Πρόεδρος Μπαράκ Ομπάμα υπέγραψε μυστική συμφωνία στις αρχές του 2012, με βάση την οποία επιτρέπεται στη CIA και σε άλλους αμερικανικούς οργανισμούς να υποστηρίζει την αντιπολίτευση στη Συρία με σκοπό να ανατραπεί το καθεστώς του Μπασάρ αλ Άσαντ. (''The Guardian'')
**Τις τελευταίες ώρες ανακοινώνεται ο θάνατος 71 ατόμων σε συγκρούσεις, συμπεριλαμβανομένων και θυμάτων της σφαγής στα προάστια της Δαμασκού, που διαπράχθηκε από το στρατό της Συρίας.(''Al Arabiya'') (''The Guardian'')
**Ο Κόφι Ανάν παραιτείται από τη θέση του απεσταλμένου του ΟΗΕ στην περιοχή. (CNN)

;Νόμος και έγκλημα
*Στην Ισπανία συλλαμβάνονται 3 άτομα, τα οποία φέρονται να έχουν δεσμούς με την οργάνωση Αλ Κάιντα. (''The New York Times'')

;Πολιτική και εκλογές
*Στη Ρουμανία, το Συνταγματικό Δικαστήριο αναβάλλει την έκδοση της απόφασης για το δημοψήφισμα με σκοπό την καθαίρεση του Προέδρου Τραϊάν Μπασέσκου ως τις 31 Αυγούστου 2012. (''Financial Magazine'')
*Ορκίζεται η νέα κυβέρνηση στην Αίγυπτο. (CNN)
*Πρόωρες εκλογές για το Σεπτέμβριο προκηρύσσει ο Πρωθυπουργός του Κεμπέκ Ζαν Σαρέτ, στον απόηχο των φοιτητικών διαδηλώσεων κατά των αυξήσεων στα δίδακτρα. (''Hamilton Spectator'')

## 3 Αυγούστου
;Πόλεμος και επιθέσεις
*Συλλαμβάνεται από το στρατό στο Μεξικό ένα ακόμα μέλος του καρτέλ ναρκωτικών Los Zetas για τον αποκεφαλισμό 49 πτωμάτων και το ρίξιμό τους στο δρόμο το Μάιο του 2012. Ο ύποπτος είναι ένας από τους 37 καταζητούμενους για τα επεισόδια στις φυλακές Αποντάκα, νωρίτερα φέτος.
*Η Γενική Συνέλευση των Ηνωμένων Εθνών υιοθετεί μη δεσμευτικό ψήφισμα που καταδικάζει την κυβέρνηση της Συρίας για χρήση βίας εναντίον πολιτών, σημειώνοντας τις "παραβιάσεις ανθρωπίνων δικαιωμάτων" από τις δυνάμεις της αντιπολίτευσης και ασκώντας κριτική στο Συμβούλιο Ασφαλείας των Ηνωμένων Εθνών για την "αποτυχία" του να αντιμετωπίσει την κρίση. (CNN)
*Από έκρηξη στο Ναϊρόμπι της Κένυα σκοτώνεται τουλάχιστον 1 άτομο. (BBC)

;Καταστροφές
*Η Βόρεια Κορέα ζητά βοήθεια σε τρόφιμα από τα Ηνωμένα Έθνη έπειτα από τις πλημμύρες του περασμένου μήνα. (BBC)

## 4 Αυγούστου
;Πόλεμος και επιθέσεις
* Σε βομβιστική επίθεση αυτοκτονίας στην νότια επαρχία Αμπιάν της Υεμένης σκοτώνονται τουλάχιστον 45 άτομα. (BBC)

;Τραγωδίες
*Η Βόρεια Κορέα ανακοινώνει ότι από τις πρόσφατες πλημμύρες έχασαν τη ζωή τους 169 άτομα, με 400 να αγνοούνται. (IOL)

;Διεθνείς σχέσεις
*Το Σουδάν επιβεβαιώνει τη συμφωνία για πετρέλαιο με το όμορο Νότιο Σουδάν. (Deutsche Welle)

;Πολιτική
*Το Κοινοβούλιο του Αφγανιστάν αποφασίζει την απόλυση των υπουργών Άμυνας και Εσωτερικών, αναφορικά με το βομβαρδισμό στα σύνορα από το Πακιστάν. (Reuters) 

;Αθλητισμός
*Θερινοί Ολυμπιακοί Αγώνες 2012:
**Στο στίβο, ο Νοτιοαφρικανός Όσκαρ Πιστόριους γίνεται ο πρώτος ακρωτηριασμένος αθλητής που λαμβάνει μέρος σε Ολυμπιακούς Αγώνες στον αγώνα των 400 μ. (''The Daily Telegraph'')
**Η Βρετανία κερδίζει 6 χρυσά και 1 αργυρό μετάλλιο την όγδοη ημέρα των Αγώνων στο Λονδίνο, που σηματοδοτεί τη μεγαλύτερη βρετανική επιτυχία από τους Ολυμπιακούς Αγώνες του 1908. (BBC Sport)
**Ο Έρικ Μπαρόντο κερδίζει το πρώτο μετάλλιο σε Ολυμπιακούς Αγώνες στην ιστορία της Γουατεμάλα στα 20 χλμ. βάδην. (''Chicago Tribune'')

## 5 Αυγούστου
;Πόλεμος και επιθέσεις
*Εμφύλιος πόλεμος στη Συρία:
**Ο Στρατηγός Μουχάμεντ Φαρίς, ένας στρατιωτικός αεροπόρος που έγινε ο πρώτος Σύριος στο Διάστημα, αυτομολεί στην Τουρκία. (AFP διά ''Arab News'')
*Ένοπλος ανοίγει πυρ σε ναό των Σιχ στο Όουκ Κρικ της πολιτείας Γουινσκόνσιν, σκοτώνοντας 6 άτομα. Ο δράστης αυτοκτονεί αργότερα με σφαίρα στο κεφάλι. (CNN) (BBC)

;Οικονομία και επιχειρήσεις
*Η αμερικανική αυτοκινητοβιομηχανία General Motors πετυχαίνει συμφωνία ύψους 559 εκατ. $ για την αγορά του ποδοσφαιρικού συλλόγου Μάντσεστερ Γιουνάιτεντ. (Reuters) 

;Καταστροφές
*Σε πλημμύρες στο κρατίδιο Ουταραχάντ της Ινδίας, σκοτώνονται 12 άτομα, με γύρω στα 40 ακόμη να αγνοούνται. (Jagran Post)

;Αθλητισμός
*Θερινοί Ολυμπιακοί Αγώνες 2012:
**Στο τένις, ο Άντι Μάρεϊ νικά το Ρότζερ Φέντερερ στον τελικό του μονού ανδρών και κατακτά το 16ο χρυσό μετάλλιο για τη Βρετανία. (BBC Sport)
**Στο στίβο, ο σπρίντερ Γιουσέιν Μπολτ από την Τζαμάικα κερδίζει τον τελικό των 100 μέτρων. (''The Sydney Morning Herald'')

## 6 Αυγούστου
;Διάστημα 
*Προσεδαφίζεται επιτυχώς στον Άρη το *[[Curiosity]]*, εγκαινιάζοντας μια νέα φάση για την εξερεύνηση του «κόκκινου πλανήτη». (Έθνος)
;Οικονομία
*Στο 1,3% διαμορφώθηκε ο πληθωρισμός στην Ελλάδα τον Ιούλιο ανακοίνωσε η ΕΛΣΤΑΤ. (Capital.gr)
;Υγεία 
*Γίνεται γνωστό ότι αποκωδικοποιήθηκε το DNA παρασίτου που προκαλεί ελονοσία. (In.gr)
;Αθλητισμός
*Θερινοί Ολυμπιακοί Αγώνες 2012: Ο Αμερικανός τζουντόκα Νίκολας Ντελπόπολο αποπέμπεται από τη διοργάνωση, καθώς βρέθηκε θετικός σε χρήση μαριχουάνας. (onsports.gr)

## 7 Αυγούστου
;Πόλεμος και επιθέσεις
*Τουλάχιστον 21 άτομα σκοτώνονται σε ένοπλη επίθεση που λαμβάνει χώρα σε ναό και έπειτα εναντίον στρατιωτικής περιπόλου κοντά στην πόλη Οκένε στην πολιτεία Κόγκι, στο κέντρο της Νιγηρίας. (BBC) (''Christian Science Monitor'')
*Ο υπουργός Εξωτερικών της Μπουρκίνα Φάσο Τζιμπρίλ Μπασολέ επισκέπτεται τους μαχητές που έχουν διασυνδέσεις με την Αλ Κάιντα στο βόρειο Μάλι, σε μια προσπάθεια για την επίλυση της σοβούσας κρίσης. (Al Jazeera)

;Νόμος και έγκλημα
*Συλλαμβάνονται 8 άτομα από την αστυνομία στη Μαλαισία έπειτα από το θάνατο ενός νηπίου, έπειτα από τελετή εξορκισμού που διήρκεσε 20 ώρες. (''Bangkok Post'')

;Αθλητισμός
*Θερινοί Ολυμπιακοί Αγώνες 2012:
**Αγνοούνται 7 αθλητές από το Καμερούν. (CNN)
**Στο στίβο, η Αυστραλέζα Σάλι Πίρσον κερδίζει τα 100μ με εμπόδια και με νέο ρεκόρ Ολυμπιακών Αγώνων με χρόνο 12,35 δεύτερα. (''Herald Sun'')

## 8 Αυγούστου
;Πόλεμος και επιθέσεις
*Ένοπλοι ανοίγουν πυρ σε σημείο ελέγχου στην πόλη Αρίς της Αιγύπτου, στη Χερσόνησο του Σινά. (Reuters) 
**Η αιγυπτιακή πολεμική αεροπορία απαντά με αεροπορικές επιθέσεις με απολογισμό 20 νεκρούς. (Al Jazeera)

;Νόμος και έγκλημα
*Ένοχος για όλες τις κατηγορίες (ομαδικός φόνος) δηλώνει ο Τζάρεντ Λι Λάφνερ και καταδικάζεται σε ισόβια κάθειρξη. (CBS News) 

;Πολιτική
*Ο Πρόεδρος της Ουκρανίας Βίκτορ Γιανουκόβιτς υπογράφει έναν αμφιλεγόμενο νόμο για το επίσημο καθεστώς 18 γλωσσών (συμπεριλαμβανομένων των ρωσικών, ουγγρικών, ταταρικών της Κριμαίας κλπ.) ως περιφερειακών και μειονοτικών γλωσσών, επιτρέποντας στους αξιωματούχους των ρωσόφωνων περιοχών της Ουκρανίας για τη χρήση της ρωσικής σε δημόσιες εκδηλώσεις και σε έγγραφα. (''The Washington Post'') 

## 9 Αυγούστου

;Καταστροφές
*Ο τυφώνας Ερνέστο κατευθύνεται στην πολιτεία Βερακρούς στο Μεξικό, όπου σημειώνονται τουλάχιστον 3 θάνατοι,(Reuters via Yahoo! News)

;Νόμος και έγκλημα
*Δύο δημοσιογράφοι συλλαμβάνονται στη Λευκορωσία, επειδή πόζαραν για φωτογραφίες κρατώντας αρκουδάκια κατά τη διάρκεια παράστασης διαμρτυρίας κατά της κυβέρνησης του Αλεξάντερ Λουκασένκο. (Reuters) 

;Αθλητισμός
*Θερινοί Ολυμπιακοί Αγώνες 2012:
**Η Βρετανίδα Νίκολα Άνταμς γίνεται η πρώτη πυγμάχος που κερδίζει χρυσό μετάλλιο σε Ολυμπιακούς Αγώνες επικρατώντας της Κινέζας
Ρεν Κανκάν στον τελικό της κατηγορίας μύγας. (BBC Sport)
**Ο Κενυάτης Ντέιβιντ Ρουντίσα γίνεται ο πρώτος αθλητής που πετυχαίνει παγκόσμιο ρεκόρ στο στίβο στους Ολυμπιακούς Αγώνες του Λονδίνου με τη νίκη του στα 800μ. (BBC Sport)
**Ο Γιουσέιν Μπολτ από την Τζαμάικα γίνεται το πρώτο πρόσωπο που κερδίζει τα αγωνίσματα των 100 μ. και των 200 μ. σε συνεχιζόμενες Ολυμπιάδες. (''Los Angeles Times'')

## 10 Αυγούστου
;Πόλεμος και επιθέσεις
*Συλλαμβάνονται στην Ισπανία 4 ύποπτοι έμποροι ναρκωτικών του καρτέλ της Σιναλόα του Μεξικού. (BBC News)
*Ο Λίβυος στρατηγός Μοχάμεντ Χαντία αλ Φεϊτούρι σκοτώνεται από σφαίρες στη Βεγγάζη. (BBC)

;Καταστροφές
*Ο αριθμός των νεκρών από τις πρόσφατες πλημμύρες που έπληξαν τη Μανίλα των Φιλιππίνων και τις γλυρω περιοχές ανέρχεται σε 60. (AAP μέσω SBS) 
*Οι ΗΠΑ αναφέρουν ότι σχεδιάζουν να καθαρίσουν το ζιζανιοκτόνο Agent Orange από περιοχές του Βιετνάμ, για πρώτη φορά από τη λήξη του Πολέμου του Βιετνάμ το 1975. (CNN)

;Πολιτική
*Δεκάδες χιλιάδες άνθρωποι παρακολουθούν στην Ακρά την κηδεία του προέδρου της Γκάνας Τζον Άτα Μιλς. (BBC)

;Αθλητισμός
*Θερινοί Ολυμπιακοί Αγώνες 2012:
**Η Κολομβιανή Μαριάνα Παχόν κερδίζει το χρυσό μετάλλιο στην ποδηλασία στην κατηγορία BMX. Είναι το δεύτερο μετάλλιο σε Ολυμπιακούς Αγώνες στην ιστορία της χώρας της. (''El Tiempo'') 
*Ο προπονητής της Γιουβέντους Αντόνιο Κόντε τιμωρείται με αποκλεισμό 10 μηνών εξαιτίας του φερόμενου ρόλου του σε στημένους αγώνες ποδοσφαίρου. (BBC)

## 11 Αυγούστου
;Πόλεμος και επιθέσεις
*Στη Συρία ένας από τους δημοσιογράφους του συριακού κρατικού πρακτορείου ειδήσεων (SANΑ) δολοφονείται στην οικία του στη Δαμασκό. (AP μέσω Boston.com)

;Καταστροφές και δυστυχήματα
*Δύο σεισμικές δονήσεις, με την ισχυρότερη να έχει μέγεθος 6,4 βαθμών της κλίμακας Ρίχτερ,πλήττουν τις πόλεις Ταμπρίζ και Αχάρ στο βορειοδυτικό Ιράν, σκοτώνοντας τουλάχιστον 250 άτομα και τραυματίζοντας ως 1.800 ακόμα. (BBC)
*Τουλάχιστον 52 άτομα σκοτώνονται και 46 τραυματίζονται σε δυστύχημα με λεωφορείο στο κρατίδιο Χιματσάλ Πραντές της Ινδίας.
(''Hindustan Times'') 
*Κεραυνός πλήττει τζαμί σε απομακρυσμένο χωριό του βορειοανατολικού Μπανγκλαντές, με αποτέλεσμα να σκοτωθούν τουλάχιστον 13 άτομα και άλλα 15 να τραυματιστούν. (''Al Ahram'')

;Αθλητισμός
*Θερινοί Ολυμπιακοί Αγώνες 2012:
**Στον τελικό του ποδοσφαίρου, το Μεξικό κατακτά το χρυσό μετάλλιο επικρατώντας της Βραζιλίας με 2–1. Είναι το πρώτο χρυσό μετάλλιο για το Μεξικό στο ποδόσφαιρο στην ιστορία του. (''The New York Times'')
**Ο Γιουσέιν Μπολτ κερδίζει το τρίτο του χρυσό μετάλλιο στους αγώνες με την ομάδα σκυταλοδρομίας της Τζαμάικα, πετυχαίνοντας και ένα παγκόσμιο ρεκόρ. (BBC)

## 12 Αυγούστου
;Πόλεμος και επιθέσεις
*Εμφύλιος πόλεμος στη Συρία:
**Αναβάλλεται η σύνοδος των υπουργών Εξωτερικών από τις αραβικές χώρες στην Τζέντα για την αντιμετώπιση της κρίσης στη Συρία. (BBC)
**Η κρατική τηλεόραση της Συρίας ανακοινώνει το θάνατο ενός από τους ρεπόρτερ της. (Al Jazeera)
*Πόλεμος των Ναρκωτικών στο Μεξικό: ο εκλεγμένος δήμαρχος της Ματεχουάλα Έντγκαρ Μοράλες Πέρες, στο Σαν Λουίς Ποτοσί, πυροβολείται θανάσιμα από ενόπλους ενώ οδηγεί. (''The Huffington Post'')

;Πολιτική και εκλογές
*Απολύεται από τον Αιγύπτιο πρόεδρο Μοχάμεντ Μόρσι ο Μοχάμαντ Χουσεΐν Ταντάουι, αρχηγός των Ενόπλων Δυνάμεων της χώρας. (Al Jazeera)

;Αθλητισμός
*Με την τελετή λήξης στο Λονδίνο και την παράδοση της Ολυμπιακής Σημαίας στο δήμαρχο του Ρίο ντε Τζανέιρο (όπου θα διεξαχθούν οι Ολυμπιακοί Αγώνες του 2016), ολοκληρώνονται οι Θερινοί Ολυμπιακοί Αγώνες του 2012. (BBC)
*Ο γκόλφερ Ρόρι Μακιλρόι κατακτά το πρωτάθλημα PGA Championship για το 2012 στη Νήσο Κιάουα. (BBC)

## 13 Αυγούστου
;Πόλεμος και επιθέσεις
*Ο Ντάνι αλ Μπάατζ, αντιπρόσωπος της Συρίας στα Ηνωμένα Έθνη (συμβούλιο δικαιωμάτων του ανθρώπου), αυτομολεί στην Ελβετία.
(''Arab News'')
*Τα WikiLeaks αποκαλύπτουν στοιχεία που δείχνουν ότι η αμερικανική κυβέρνηση κατασκοπεύει μυστικά το κοινό με τη χρήση καμερών ασφαλείας για τους πολίτες μέσω του Trapwire. (''Wired'') (''Daily Mail'') (PC Mag)
**Η ιστοσελίδα των Wikileaks δέχεται κυβερνοεπίθεση. (Sky News)

;Καταστροφές
*Το Ιράν ανακοινώνει ότι ο αριθμός των νεκρών από το σεισμό στο Αχάρ-Βαρζακάν έχει φτάσει τους 306 με τους τραυματίες να είναι 3.037. (AP via ''Sydney Morning Herald'')

;Πολιτική και εκλογές
*Χιλιάδες Τυνήσιοι, κυρίως γυναίκες, διαδηλώνουν στην Τύνιδα εναντίον των προσπαθειών της ισλαμικής κυβέρνησης να μειωθούν τα δικαιώματα των γυναικών.(BBC)

;Αθλητισμός
*Θερινοί Ολυμπιακοί Αγώνες 2012: Η Νατζέγια Οσταπτσούκ από τη Λευκορωσία χάνει το χρυσό μετάλλιό της στη σφαίρα καθώς βρέθηκε θετική σε αναβολικά. (BBC Sport)

## 14 Αυγούστου
;Πόλεμος και επιθέσεις
*Σε σειρά βομβιστικών επιθέσεων αυτοκτονίας σε όλο το Αφγανιστάν σκοτώνονται τουλάχιστον 46 άτομα και άλλα 80 τραυματίζονται.(CBS)

;Πολιτική
*Ο Αιγύπτιος δικηγόρος Μοχάμεντ Σαλέμ, καταθέτει μήνυση εναντίον της απόφασης του προέδρου Μοχάμεντ Μόρσι να απομακρύνει τους Χουσεΐν Ταντάουι και Σάμι Ανάν. (Reuters) 

## 15 Αυγούστου
;Πόλεμος και επιθέσεις
*Ανοίγει τις εργασίες της στη Μάκα Αλ Μουκαράμα της Σαουδικής Αραβίας η 4η έκτακτη διάσκεψη κορυφής ισλαμικών χωρών, σε απάντηση στον εμφύλιο πόλεμο στη Συρία. (CNN)

;Νόμος και έγκλημα
*Στην Αυστραλία, το Ανώτατο Δικαστήριο εγκρίνει τη νομοθεσία με βάση την οποία καθίσταται υποχρεωτική η συσκευασία των τσιγάρων σε απλά πακέτα. (ITV News)
*Συλλαμβάνονται 4 ύποπτοι στη Γερμανία για πιθανή προμήθεια τεχνικού εξοπλισμού προς το Ιράν, με σκοπό να κατασκευαστεί από την Τεχεράνη ένας πυρηνικός αντιδραστήρας. (BBC)

;Αθλητισμός
*Ο ποδοσφαιριστής της Μπόλτον Φαμπρίς Μουαμπά ανακοινώνει την αποχώρησή του από το ποδόσφαιρο,ακολουθώντας τις ιατρικές οδηγίες έπειτα από την καρδιακή προσβολή που είχε υποστεί νωρίτερα αυτόν το χρόνο στη διάρκεια αγώνα. (BBC Sport)

## 16 Αυγούστου
;Πόλεμος και επιθέσεις
*Με απόφαση του Οργανισμού Ισλαμικής Συνεργασίας η Συρία παύει να αποτελεί μέλος του. (''The Jakarta Post'')
**Το Συμβούλιο Ασφαλείας των Ηνωμένων Εθνών τερματίζει την αποστολή παρατηρητών των Ηνωμένων Εθνών στη Συρία.(Al Jazeera)
*Στο Ιράκ τουλάχιστον 113 άτομα σκοτώνονται και περί τα 200 τραυματίζονται σε σειρά επιθέσεων σε ολόκληρη τη Βαγδάτη και σε 5 ακόμα επαρχίες. Στη φονικότερη από τις επιθέσεις, που πλήττει πάρκο αναψυχής, σκοτώνονται 34 άτομα και τραυματίζονται 54. (''New York Times'') (CNN)
*Η αστυνομία στη Νότια Αφρική ανοίγει πυρ εναντίον απεργών εργατών σε ορυχείο έπειτα από βίαιες συγκρούσεις, με απολογισμό τουλάχιστον 12 νεκρούς. (SABC) (Al Jazeera)

;Διεθνείς σχέσεις
*Ο Ισημερινός δίνει πολιτικό άσυλο στον Τζούλιαν Ασάντζ. (''The Guardian'') (BBC) (Al Jazeera)

## 17 Αυγούστου
;Πόλεμος και επιθέσεις
*Συνεχίζονται οι συγκρούσεις σε μεγάλες πόλεις της Συρίας, ενώ ο Λαχντάρ Μπραχίμι διορίζεται νέος απεσταλμένος των Ηνωμένων Εθνών για τη Συρία.(Al Jazeera) (Reuters)  

;Περιβάλλον
*Μια παράξενη αράχνη που ανακαλύφθηκε το 2010 περιγράφεται από τη Διεθνή Κοινότητα Αραχνολογίας ως είδος που ανήκει σε ξεχωριστή οικογένεια, τις Τρογλοραπτορίδες (Trogloraptoridae). Το μοναδικό είδος θα ονομαστεί *Trogloraptor marchingtoni*. (''San Francisco Chronicle'')

;Διεθνείς σχέσεις
*Σε ανακοίνωση της οργάνωσης Γιατροί Χωρίς Σύνορα αναφέρεται ότι οι Σουδανοί πρόσφυγες βρίσκονται σε 'ανθρωπιστική κρίση' στο Νότιο Σουδάν. (BBC)

;Νόμος και έγκλημα
*Δικαστήριο της Μόσχας καταδικάζει σε φυλάκιση 2 ετών 3 μέλη του γυναικείου ρωσικού συγκροτήματος της πανκ Pussy Riot για "χουλιγκανισμό που προκλήθηκε από θρησκευτικό μίσος και εχθρότητα ". (Al Jazeera)
**Όλες οι δραστηριότητες περηφάνιας των οργανώσεων για τα δικαιώματα των ΛΟΑΤ στη Μόσχα απαγορεύονται για 100 χρόνια. (BBC) 
*Το Ομοσπονδιακό Συνταγματικό Δικαστήριο της Γερμανίας αποφαίνεται ότι το γερμανικό Σύνταγμα επιτρέπει στο στρατό να ξεκινήσει επιχειρήσεις εντός της Γερμανίας, για πρώτη φορά από το 1945. (BBC)

## 18 Αυγούστου
;Πόλεμος και επιθέσεις
*Αρχίζουν να φεύγουν από τη Συρία οι παρατηρητές του ΟΗΕ.(AP)
*Πόλεμος στην Τρομοκρατία:
**Σε επίθεση μαχητών της Αλ Κάιντα στο αρχηγείο των πληροφοριών στο Άντεν της Υεμένης σκοτώνονται τουλάχιστον 14 άτομα. (BBC)
**Σε βομβιστική επίθεση αυτοκτονίας που σημειώνεται σε σημείο ελέγχου στην πόλη Κουέτα του Πακιστάν σκοτώνονται 5 άτομα από το προσωπικό ασφαλείας. (''The Times of India'')
*Οι δυνάμεις ασφαλείας του Μπαχρέιν σκοτώνουν ένα παιδί 16 ετών στη διάρκεια επεισοδίων στην πόλη Μουχαράκ. (BBC)

;Δυστυχήματα
*Ο υπουργός Εσωτερικών των Φιλιππινών Τζέσε Ρομπρέδο και 2 πιλότοι σκοτώνονται από τη συντριβή αεροσκάφους τύπου
Πάιπερ Σενέκα PA 34-200 στις ακτές της Μασμπάτε.(BBC)

## 19 Αυγούστου
;Πόλεμος και επιθέσεις
*Τουλάχιστον 19 άτομα σκοτώνονται σε ολόκληρη τη Συρία καθώς συνεχίζονται οι βίαιες συγκρούσεις την περίοδο της γιορτής του Άιντ αλ Φιτρ. Ο πρόεδρος Άσαντ εμφανίζεται δημοσίως, προσευχόμενος στη Δαμασκό. Ο Λαχντάρ Μπραχίμι αποδέχεται τη θέση του νέου απεσταλμένου των Ηνωμένων Εθνών στην περιοχή. (Al Jazeera) (''Washington Times'')

;Καταστροφές
*Σκοτώνονται 32 άτομα, ανάμεσα στα οποία πολλοί αξιωματούχοι του Σουδάν, συμπεριλαμβανομένου του Γκαζί αλ Σαντίκ, υπουργού και δύο ακόμα μελών της κυβέρνησης, από τη συντριβή αεροσκάφους τύπου Antonov An-26 στο Ταλοντί. (BBC) (SUNA)
*Από σεισμό μεγέθους 6,6 βαθμών της κλίμακας Ρίχτερ κοντά στην πόλη Παλού του Σουλαουέζι της Ινδονησίας σκοτώνονται 4 άτομα. (CNN)
*Ο τυφώνας Κάι Τακ πλήττει την περιοχή στα νοτιοανατολικά της Κίνας, με αποτέλεσμα το θάνατο 2 ανθρώπων, ενώ 530.000 άτομα πλήττονται. Στο βόρειο Βιετνάμ, τουλάχιστον 27 άτομα ανακοινώνονται ως θύματα. (UPI)  (BBC)

;Αθλητισμός
*Η Ιαπωνία κερδίζει για 3η συνεχή φορά το Παγκόσμιο κύπελλο μπέιζμπολ γυναικών. (''Toronto Sun'')

## 20 Αυγούστου
* Αποχωρούν οι παρατηρητές των Ηνωμένων Εθνών από τη Συρία, καθώς η αποστολή τους έληξε.(Reuters)  (''Atlanta Journal Constitution'') (Bloomberg) (''Jerusalem Post'') (''Washington Post'') (''Christian Science Monitor'')
*Ο πρωθυπουργός της Νέας Ζηλανδίας Τζον Κέι ανακοινώνει την επικείμενη απόσυρση των δυνάμεων της χώρας του από το Αφγανιστάν στις αρχές του 2013. (AP μέσω ''The Washington Post'') 
*Τουλάχιστον 20 άτομα σκοτώνονται σε επεισόδια που ξεσπούν στις φυλακές του Καράκας. (BBC)

;Πολιτική
*Πεθαίνει ο Μέλες Ζενάουι, επί μακρόν πρωθυπουργός της Αιθιοπίας, από μυστηριώδη ασθένεια. (AP μέσω ''New Zealand Herald'')
*Η Μιανμάρ ανακοινώνει ότι καταργείται η λογοκρισία στο πλαίσιο πολιτικών μεταρρυθμίσεων στη χώρα. (AFP μέσω Google News)
*Συνέρχεται το νέο Κοινοβούλιο στη Σομαλία, με αποστολή να εκλέξει νέο πρόεδρο για τη χώρα. (Al Jazeera)

## 21 Αυγούστου
;Καταστροφές
*Μετά την ανεύρεση του πτώματος του υπουργού Εσωτερικών των Φιλιππίνων που σκοτώθηκε σε αεροπορικό δυστύχημα ο πρόεδρος Μπενίνιο Ακίνο ο Τρίτος κηρύσσει εθνικό πένθος και η κηδεία θα γίνει με δημόσια δαπάνη. (Rappler)
**Ο Πακίτο Οτσόα διορίζεται νέος υπουργός Εσωτερικών και Τοπικής Κυβέρνησης. (GMA News)

;Υγεία και περιβάλλον
*Τουλάχιστον 20 άτομα πεθαίνουν από τον ιό του Έμπολα στη Λαϊκή Δημοκρατία του Κονγκό. (CNN)

;Πολιτική και εκλογές
*Στη Ρουμανία το Συνταγματικό Δικαστήριο ακυρώνει το δημοψήφισμα για την καθαίρεση του προέδρου, που είχε διεξαχθεί στις 29 Ιουλίου. (Antena 3)

## 22 Αυγούστου
;Πόλεμος και επιθέσεις
*Τουλάχιστον 48 άτομα σκοτώνονται στη διάρκεια συγκρούσεων στην επαρχία του Ποταμού Τάνα, στην Κένυα.(Deutsche Welle)

;Διεθνείς σχέσεις
*Η Ρωσία γίνεται επίσημα το 156ο μέλος του Παγκοσμίου Οργανισμού Εμπορίου (ΠΟΕ) και το Βανουάτου το 157ο. (Bloomberg) 

;ΜΜΕ
*Το αμερικανικό "ΤΜΖ" δημοσιεύει γυμνές φωτογραφίες του πρίγκιπα Χάρι από πάρτι στο Λας Βέγκας.
(Τα Νέα)

## 23 Αυγούστου
;Καταστροφές
* Τουλάχιστον 30 άτομα χάνουν τη ζωή τους έπειτα από καταρρακτώδεις βροχές των μουσώνων στο κρατίδιο Ρατζαστάν της βόρειας Ινδίας. (BBC)
*Από συντριβή αερόστατου κοντά στη Λιουμπλιάνα, πρωτεύουσα της Σλοβενίας, σκοτώνονται τουλάχιστον 4 άνθρωποι και άλλοι 21 τραυματίζονται. (BBC)

;Υγεία
*Μια νέα, φαινομενικά χρόνια αλλά όχι μολυσματική ασθένεια που προσβάλλει το ανοσοποιητικό σύστημα, έχει διαγνωστεί από το 2004, έχοντας προσβάλει άτομα με ασιατικό γονότυπο ηλικίας γύρω στα 50 χρόνια. Πιστεύεται ότι κάτι στο περιβάλλον πιθανότατα να προκάλεσε την ασθένεια. (''The Washington Post'')  (The Voice of Russia)

;Νόμος και έγκλημα
*Απορρίπτεται και η 7η αίτηση αποφυλάκισης που κατέθεσε ο Μαρκ Ντέιβιντ Τσάπμαν, δολοφόνος του πρώην μέλους των Beatles Τζον Λένον. (''Chicago Tribune'')

## 24 Αυγούστου
;Καταστροφές
*Καταρρακτώδεις βροχές και πλημμύρες εξαιτίας των μουσώνων σκοτώνουν 26 άτομα στο Πακιστάν. (''Daily Times'')

;Νόμος και έγκλημα
*Δικαστήριο στο Όσλο αποφαίνεται ότι ο Άντερς Μπέρινγκ Μπρέιβικ έχει σώας τας φρένας και τον καταδικάζει σε φυλάκιση 21 ετών για την εκτέλεση 77 ατόμων σε 2 τρομοκρατικές επιθέσεις που έγιναν τον Ιούλιο του 2011. (BBC)

;Αθλητισμός
*Το αμερικανικό γραφείο εναντίον του αναβολισμού αναφέρει ότι θα τιμωρήσει με ισόβιο αποκλεισμό τον Αμερικανό πρώην επαγγελματία ποδηλάτη Λανς Άρμστρονγκ και ότι θα προτείνει να του αφαιρεθούν και οι 7 τίτλοι του Γύρου της Γαλλίας τους οποίους κατέκτησε. (''The Washington Post'')

## 25 Αυγούστου
;Πόλεμος και επιθέσεις
*Συριακός εμφύλιος πόλεμος
*Ακτιβιστές της αντιπολίτευσης στη Συρία αναφέρουν την ανεύρεση τουλάχιστον 79 πτωμάτων στην πόλη Νταραά. (Reuters) 

;Τραγωδίες
*Ξηρασία χωρίς προηγούμενο πλήττει τις τελευταίες ημέρες τα Βαλκάνια, με τη Σερβία να επιβάλει νερό με το δελτίο, ενώ σε εξέλιξη είναι πολλές δασικές πυρκαγιές. (AFP διά FOCUS)
*Πλημμύρες προκαλούνται στην Αϊτή, με αποτέλεσμα τουλάχιστον 3 νεκρούς, έπειτα από το πέρασμα της τροπικής καταιγίδας "Ισαάκ". Η καταιγίδα κατευθύνεται προς τα βορειοδυτικά, στην ανατολική Κούβα.(CBS)  (NHC)
*Από έκρηξη σε διυλιστήριο στο Αμουάι της βόρειας Βενεζουέλας σκοτώνονται τουλάχιστον 26 άτομα και περισσότερα από 80 ακόμα τραυματίζονται. (Reuters) , (AP διά WVEC)

;Πολιτική
*Στις κάλπες για τις βουλευτικές εκλογές στο Βόρειο Διαμέρισμα προσέρχονται οι Αυστραλοί, εκλέγοντας μια νέα κυβέρνηση Φιλελευθέρων. (Sky News) 

## 26 Αυγούστου
;Καταστροφές
*Σε δυστύχημα με λεωφορείο κοντά στη Γιανάν της επαρχίας Σαανζί στην Κίνα, σκοτώνονται 36 άνθρωποι. (Reuters) 
*Η τροπική καταιγίδα "Ισαάκ" έχει προκαλέσει ως τώρα 10 θανάτους στην Ισπανιόλα. (Fox News)

;Περιβάλλον και υγεία
*Σε επιδημία της νόσου των λεγεωνάριων στην Πόλη του Κεμπέκ, χάνουν τη ζωή τους 8 άτομα και άλλα 104 προσβάλλονται. (CBC)
*Οι γυναίκες στο Τόγκο ανακοινώνουν ότι θα απέχουν από το σεξ για μία εβδομάδα, αρχομένης της Δευτέρας, ακολουθώντας το παράδειγμα των γυναικών στη Λιβερία. (CNN)

;Διεθνείς σχέσεις
*Αρχίζει στην Τεχεράνη η 16η σύνοδος των αρχηγών κρατών από τις χώρες του Κινήματος των Αδεσμεύτων, η οποία θα διαρκέσει ως τις 31 Αυγούστου. (''Oman Tribune'') (Xinhua) (Radio Free Europe)

;Πολιτική και εκλογές
*Ο Λίβυος υπουργός Εσωτερικών Φαουζί Αμπντελαλί παραιτείται έπειτα από τη σφοδρή κριτική που δέχτηκε για την πρόσφατη επίθεση σε μαυσωλείο.(BBC) (Google Translate)

;Αθλητισμός
*Η 15χρονη ερασιτέχνης Λίντια Κο από τη Νέα Ζηλανδία κερδίζει το Όπεν γυναικών του Καναδά στο γκολφ και γίνεται η νεαρότερη νικήτρια του LPGA και η πρώτη ερασιτέχνης που κερδίζει αυτόν τον τίτλο από το 1969, οπότε κέρδισε η Τζοάν Κάρτερ. (''Vancouver Sun'') 

## 27 Αυγούστου
;Πόλεμος και επιθέσεις
*Σε έκθεση των Ηνωμένων Εθνών αναφέρεται ότι η Λωρίδα της Γάζας δεν θα είναι πια ένας τόπος για να ζει κανείς πριν το έτος 2020 καθώς οι βασικές υποδομές σε νερό και σε υγειονομικές υπηρεσίες "πολεμούν να ακολουθήσουν τον διαρκώς αυξανόμενο πληθυσμό". (BBC)
*Σε ανακοίνωση της ISAF αναφέρεται ότι ένας στρατιώτης του Αφγανιστάν άνοιξε πυρ εναντίον στρατευμάτων του NATO, με αποτέλεσμα να σκοτωθούν 2 και στη συνέχεια αυτοκτόνησε. (CNN)

;Επιστήμη και τεχνολογία
*Το Mars Rover Curiosity μεταδίδει το πρώτο ηχητικό απόσπασμα ανθρώπινης φωνής από την επιφάνεια ενός άλλου πλανήτη. Το μήνυμα του επικεφαλής της NASA Τσαρλς Μπόλντεν μεταφέρεται στη Γη μαζί με νέες εικόνες από την επιφάνεια του Άρη. (''The Telegraph'') 

## 28 Αυγούστου
;Πόλεμος και επιθέσεις
*Σε διπλή βομβιστική επίθεση από αγνώστους στην είσοδο κοιμητηρίου Δρούζων στη νοτιοανατολική Δαμασκό, σκοτώνονται 12 άνθρωποι. (Reuters)  (RIA Novosti)
*Ο Κολομβιανός πρόεδρος Χουάν Μανουέλ Σάντος ανακοινώνει την έναρξη του πρώτου γύρου των ειρηνευτικών συνομιλιών με τους αντάρτες του FARC-EP. (''Washington Post'')

;Πολιτική
*Το Ρεπουμπλικανικό Κόμμα των ΗΠΑ δίνει επίσημα (στη διάρκεια συνεδρίου στην Τάμπα της Φλόριντα) το χρίσμα στον Μιτ Ρόμνεϊ για να είναι υποψήφιος στις προεδρικές εκλογές του 2012. (''Boston Globe'')

## 29 Αυγούστου
;Πόλεμος και επιθέσεις
*Στη χειρότερη ημέρα για τους Αυστραλούς σε πόλεμο από την εποχή του πολέμου στο Βιετνάμ, από τη συντριβή ελικοπτέρου στην επαρχία Χελμάντ σκοτώνονται 5 άτομα στο Αφγανιστάν. (''The Daily Telegraph'')
*Με την "Επιχείρηση Αετός", τη μεγαλύτερη από το 1979, ο αιγυπτιακός στρατός αναφέρει ότι χρησιμοποίησαν τανκς και ελικόπτερα για να σκοτώσουν 11 ύποπτους τρομοκράτες και να συλλάβουν άλλους 23 στο Σινά, έπειτα από επίθεση στα σύνορα της Αιγύπτου με το Ισραήλ. (''Ahram'')

;Διεθνείς σχέσεις
*Η Ιαπωνία και η Βόρεια Κορέα διεξάγουν τις πρώτες τους συνομιλίες σε 4 χρόνια στο Πεκίνο. (BBC)

;Επιστήμη και τεχνολογία
*Βραζιλιάνοι ερευνητές ανακαλύπτουν ότι το δηλητήριο της αράχνης της μπανάνας (Brazilian wandering spider) μπορεί να θεραπεύσει στυτικές δυσλειτουργίες σε χρόνο λιγότερο από 20 λεπτά. (''Medical Daily'') 

;Αθλητισμός
*Με την τελετή έναρξης στο Λονδίνο αρχίζουν οι Θερινοί Παραολυμπιακοί Αγώνες 2012. (BBC)
*Η αμερικανική εταιρεία εναντίον του ντόπινγκ (USADA) αναφέρει ότι αφαίρεσε από τον Λανς Άρμστρονγκ και τις 7 νίκες του στο Γύρο της Γαλλίας. Η Διεθνής Ένωση Ποδηλασίας (UCI) δηλώνει από την πλευρά της ότι η ίδια έχει δικαιοδοσία για το θέμα. (Euronews)  (''The Daily Telegraph'')

## 30 Αυγούστου
;Καταστροφές
*Τουλάχιστον 26 μεταλλωρύχοι σκοτώνονται και άλλοι 21 αγνοούνται έπειτα από την έκρηξη σε ανθρακωρυχείο στην επαρχία Σιτσουάν της Κίνας.(Reuters)  (Bloomberg Businessweek)
*Σε επιδημία χολέρας χάνουν τη ζωή τους τουλάχιστον 229 άνθρωποι στη Σιέρα Λεόνε, που ήταν η χειρότερη επιδημία στη χώρα εδώ και 15 χρόνια. (''The Telegraph'')

;Νόμος και έγκλημα
*Τρεις δημοσιογράφοι που ήταν φυλακισμένοι στην Ερυθραία για πάνω από μία δεκαετία έχουν πεθάνει στη φυλακή, όπως ανακοίνωσαν δεσμοφύλακες που εγκατέλειψαν τη χώρα. (IOL) 

;Πολιτική
*Ο Μιτ Ρόμνεϊ δέχεται το χρίσμα να είναι υποψήφιος στις αμερικανικές προεδρικές εκλογές με το Ρεπουμπλικανικό Κόμμα.(''Boston Globe'')

## 31 Αυγούστου
;Καταστροφές
*Τουλάχιστον 1 άτομο σκοτώνεται στις Φιλιππίνες από σεισμική δόνηση μεγέθους 7,6 βαθμών της κλίμακας Ρίχτερ στην επαρχία του ανατολικού Σαμάρ. (CNN)

;Διεθνείς σχέσεις
*Η Αρμενία διακόπτει τις διπλωματικές της σχέσεις με την Ουγγαρία έπειτα από την έκδοση του Ραμίλ Σαφάροφ στο Αζερμπαϊτζάν. (BBC)

;Πολιτική και εκλογές
*Στην Ανγκόλα οι πολίτες προσέρχονται στις κάλπες για τις βουλευτικές εκλογές. (Al Jazeera)
*Στο Μεξικό νικητής των γενικών εκλογών ανακηρύσσεται ο υποψήφιος του Θεσμικού Επαναστατικού Κόμματος Ενρίκε Πένια Νιέτο. (Fox News)

08